**Ministru kabineta noteikumu** "**Grozījumi Ministru kabineta 2020. gada 2. aprīļa noteikumos Nr. 180** "**Noteikumi par publiskas personas un publiskas personas kontrolētas kapitālsabiedrības mantas nomas maksas atbrīvojuma vai samazinājuma piemērošanu sakarā ar Covid-19 izplatību**"" **projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" 2.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" 2.pantā noteikts, ka Ministru kabinets nosaka nozares, kurām sakarā ar Covid-19 izplatību ir būtiski pasliktinājusies finanšu situācija, un kārtību, kādā ir piemērojami šā likuma t.sk. 13.pantā noteiktie pasākumi un īpašie atbalsta mehānismi. Tāpat noteikts, ka Ministru kabinets, izvērtējot ekonomisko situāciju, nosaka kritērijus un kārtību šā likuma t.sk. 13.pantā noteikto pasākumu un īpašo atbalsta mehānismu piemērošanai arī citu nozaru uzņēmumiem.**1.** 2020.gada 23.aprīlī Saeimā pieņemti grozījumi likumā "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" (stājas spēkā 2020.gada 25.aprīlī), ar ko likuma "Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību" likuma 13.pants papildināts ar otro daļu, nosakot, ka pašvaldības dome ar lēmumu šā panta pirmajā daļā paredzēto atbalstu, ievērojot Ministru kabineta noteikumos noteiktos piešķiršanas nosacījumus un kārtību, var attiecināt arī uz citiem saimnieciskās darbības veicējiem, biedrībām un nodibinājumiem, kas nomā attiecīgās pašvaldības vai tās kontrolētas kapitālsabiedrības mantu.Ņemot vērā minēto, projekts precizē Ministru kabineta 2020.gada 2.aprīļa noteikumos Nr.180 "Noteikumi par publiskas personas un publiskas personas kontrolētas kapitālsabiedrības mantas nomas maksas atbrīvojuma vai samazinājuma piemērošanu sakarā ar Covid-19 izplatību" (turpmāk – MKN 180) noteikto regulējumu, t.sk. ar projektu tiek paplašināts MKN 180 lietotā termina "komersants" lietojums, to attiecinot arī uz pašvaldības domes lēmumā noteiktiem saimnieciskās darbības veicējiem, biedrībām un nodibinājumiem, kam attiecīgā pašvaldība sniedz šajos noteikumos minēto atbalstu, tādējādi arī uz šiem subjektiem ir piemērojama MKN 180 noteiktā kārtība un nosacījumi, t.sk. 10., 11., 12., 13., 14., 15., 16. un 17.punktā noteiktie valsts atbalsta nosacījumi.**2.** Tāpat saistībā ar iepriekš minēto un ņemot vērā pašvaldību aicinājumu paplašināt pašvaldībām rīcības brīvību, projekts:* papildina MKN 180 ar 3.1 punktu, nosakot, ka pašvaldība, ja tā paredz sniegt atbalstu citiem saimnieciskās darbības veicējiem, biedrībām un nodibinājumiem, kas nomā pašvaldības vai tās kontrolētas kapitālsabiedrības nekustamo īpašumu vai kustamo mantu, domes lēmumā var noteikt kritērijus, kādiem ir jāatbilst atbalsta saņēmējiem, vienlaikus nodrošinot, ka uz šīm personām attiecas šo noteikumu 3.2., 3.3., 3.4. un 4.1.apakšpunktā noteiktie kritēriji.
* precizē MKN 180 4.2.apakšpunktu, paredzot, ka pašvaldība domes lēmumā var noteikt citu nomas maksas samazinājuma gradāciju, kas piemērojama pašvaldības vai tās kontrolētas kapitālsabiedrības nekustamā īpašuma vai kustamās mantas nomas līgumiem, tādējādi nodrošinot lielāku rīcības brīvību pašvaldībām noteikt citu nomas maksas samazinājuma gradāciju, kas būtu atbilstošāka to administratīvajā teritorijā esošajai situācijai. Ja pašvaldība šādu gradāciju nav noteikusi, piemēro MKN 180 4.2.apakšunktā noteikto.

Vienlaikus, MKN 180 4.2.apakšpunktā tiek precizēts, ka nomas maksas samazinājums tiek piemērots atbilstoši komersanta (nomnieka) attiecīgā mēneša ieņēmumu no saimnieciskās darbības procentuālajam samazinājumam.**3.** Ņemot vērā, ka ar Ministru kabineta 2020.gada 7.aprīļa rīkojumu Nr.161 "Grozījumi Ministru kabineta 2020.gada 12.marta rīkojumā Nr.103 "Par ārkārtējās situācijas izsludināšanu"" ārkārtas situācija valsts teritorijā pagarināta līdz 2020.gada 12.maijam, un līdz ar to komersanta (nomnieka) ieņēmumi no saimnieciskās darbības, ņemot vērā Ministru kabineta noteiktos ierobežojumus, varētu samazināties arī maijā, projekts precizē MKN 180 3.1.apakšpunktu.Vienlaikus, salāgojot MKN 180 regulējumu ar Ministru kabineta 2020.gada 26.marta noteikumiem Nr.165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem”, precizēts ieņēmumu samazinājuma kritērijs, ņemot vērā, ka strauji augošiem komersantiem, kas dibināti nesen, to ieņēmumu samazinājums pret 2019.gada attiecīgo mēnesi nav objektīvs kritērijs, ņemot vērā to straujo izaugsmi, uzsākot savu saimniecisko darbību.Lai saņemtu MKN 180 minēto atbalstu, komersants (nomnieks) iesniedz iznomātājam iesniegumu, kurā arī norāda atbilstību ieņēmumu samazinājuma kritērijam, kā pamatojumu pievienojot, piemēram, operatīvo bilanci vai citus grāmatvedības dokumentus, kas sniedz informāciju par komersanta saimnieciskās darbības ieņēmumiem attiecīgajos periodos.**4.** Praksē, piemērojot MKN 180 3.4.apakšpunktu, konstatēti gadījumi, kad nomniekam (komersantam), kuram pēdējā gada laikā ir bijuši trīs vai vairāk nomas maksas un citu saistīto maksājumu kavējumi, uz 2020.gada 29.februāri visas parādsaistības pret iznomātāju nav dzēstas vai nav panākta vienošanās ar iznomātāju par parādu atmaksas grafiku, taču visas iepriekš minētās saistības ir nokārtotas pēc 2020.gada 29.februāra uz iesnieguma iesniegšanas brīdi. Ņemot vērā, ka nomnieka (komersanta) atbilstība kritērijiem vērtējama, saņemot tā iesniegumu, līdzīgi kā attiecībā par nodokļu nomaksu, arī nomnieka (komersanta) atbilstību MKN 180 3.4.apakšpunktā noteiktajam kritērijam ir pamatoti vērtēt iesnieguma iesniegšanas dienā. Ņemot vērā minēto, projekts precizē MKN 180 3.4.apakšpunktu.**5.** Atbilstoši MKN 180 6.3.apakšpunktam nomniekam (komersantam), par kuru ir publicēta informācija Valsts ieņēmumu dienesta tīmekļvietnē to krīzes skarto darba devēju sarakstā, kuru darbinieki saņēmuši dīkstāves pabalstu un kuriem ir atbalstīta nokavēto nodokļu maksājumu samaksas sadale termiņos vai atlikšana uz laiku līdz trim gadiem, atbilstība MKN 180 3.1., 3.2.un 3.3.apakšpunktam atkārtoti nav jānorāda. Lai publiskas personas un publiskas personas kontrolētas kapitālsabiedrības nekustamā īpašuma vai kustamās mantas iznomātājs noteiktu nomniekam (komersantam) piemērojamo nomas maksas samazinājuma apmēru, tam nepieciešama informācija par komersanta (nomnieka) ieņēmumu no saimnieciskās darbības procentuālo samazinājumu, līdz ar to projekts precizē MKN 180 6.3.apakšpunktu, nosakot, ka minētajā gadījumā komersants iznomātājam iesniedz tikai informāciju par apgrozījuma apmēra samazinājumu 2020.gada martā, aprīlī vai maijā, jo pretējā gadījumā attiecīgais iznomātājs šo informāciju lūdz iesniegt papildus un tas pagarina lēmuma pieņemšanas laiku. Sniedzot minēto informāciju, uzskatāms, ka komersants arī apliecina, ka atbilst noteiktajam kritērijam. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, valsts akciju sabiedrība “Valsts nekustamie īpašumi”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publiskas personas un publiskas personas kontrolētas kapitālsabiedrības nekustamā īpašuma vai kustamās mantas nomnieki (komersanti), tai skaitā ar pašvaldības domes lēmumu noteikti saimnieciskās darbības veicēji, biedrības un nodibinājumi, kuri noteiktajā periodā nekustamo īpašumu vai kustamo mantu vispār neizmanto saimnieciskās darbības veikšanai Ministru kabineta noteikto ierobežojumu dēļ ārkārtējās situācijas laikā, kā arī citi nomnieki (komersanti), kuriem sakarā ar Covid-19 izplatību ir būtiski pasliktinājusies finanšu situācija. |
| 2. | Tiesiskā regulējuma ietekme uz tautsaimniecību un administratīvo slogu | Paredzams mazināt sakarā ar Covid-19 izplatību ierobežojošo pasākumu negatīvo ietekmi uz Latvijas tautsaimniecības attīstību un nodrošinātu tās atgūšanos pēckrīzes periodā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1. | 2. | 3. | 4. | 5. | 6. | 7. | 8. |
| 1.Budžeta ieņēmumi |  |  |  |  |  |  |  |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2.valsts speciālais budžets |  |  |  |  |  |  |  |
| 1.3.pašvaldību budžets |  |  |  |  |  |  |  |
| 2.Budžeta izdevumi |  |  |  |  |  |  |  |
| 2.1.valsts pamatbudžets |  |  |  |  |  |  |  |
| 2.2.valsts speciālais budžets |  |  |  |  |  |  |  |
| 2.3.pašvaldību budžets |  |  |  |  |  |  |  |
| 3.Finansiālā ietekme |  |  |  |  |  |  |  |
| 3.1.valsts pamatbudžets |  |  |  |  |  |  |  |
| 3.2.speciālais budžets |  |  |  |  |  |  |  |
| 3.3.pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5.Precizēta finansiālā ietekme | X |  | X |  | X |  |  |
| 5.1.valsts pamatbudžets |  |  |  |  |
| 5.2.speciālais budžets |  |  |  |  |
| 5.3.pašvaldību budžets |  |  |  |  |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7.Amata vietu skaita izmaiņas | Nav attiecināms. |
| 8.Cita informācija | Precīza ietekme uz valsts un pašvaldību budžetiem nav aprēķināma. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā ārkārtas situāciju un steidzamu regulējuma nepieciešamību, noteikumu projekta izstrādes ietvaros nav veiktas papildus sabiedrības līdzdalības un komunikācijas aktivitātes.Projektu izskatīts un atbalstīts 2020.gada 20.aprīļa Koronavīrusa izraisītās slimības COVID-19 radīto ekonomisko seku operatīvās novēršanas vadības grupas uzņēmējdarbības un nodarbināto atbalstam darba grupā.Sabiedrības līdzdalība veikta ar nevalstisko organizāciju starpniecību, kas piedalās minētajā darba grupā. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Publiskas personas institūcijas un citi subjekti (iznomātāji), kuri iznomā publiskas personas un publiskas personas kontrolētas kapitālsabiedrības nekustamo īpašumu vai kustamo mantu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs Jānis Reirs

Finanšu ministrijas valsts sekretāre Baiba Bāne